**Fejér Megyei Önkormányzat Közgyűlésének**

**120/2019. (V.30.) önkormányzati határozata**

**a TOP-5.1.1-15-FE1-2016-00001 azonosító számú, „Foglalkoztatási-gazdasági együttműködések és szolgáltatások fejlesztése Fejér megyében” c. projektről és a szükséges intézkedések megtételéről**

A Fejér Megyei Közgyűlés megtárgyalta a „Beszámoló a TOP-5.1.1-15-FE1-2016-00001 azonosító számú, „Foglalkoztatási-gazdasági együttműködések és szolgáltatások fejlesztése Fejér megyében” c. projektről és javaslat a szükséges intézkedések megtételére” c. előterjesztést és az alábbi határozatot hozta:

1. A Közgyűlés a TOP-5.1.1-15-FE1-2016-00001 azonosító számú, „Foglalkoztatási-gazdasági együttműködések és szolgáltatások fejlesztése Fejér megyében” c. projektről szóló beszámolóban foglaltakat megismerte és elfogadja.
2. a) A Közgyűlés a határozat mellékletei szerinti tartalommal a Támogatási szerződés 7. számú módosítását megismerte és jóváhagyta.

b) A Közgyűlés felkéri Elnökét, hogy kezdeményezze a Támogatási szerződés módosítását a Támogató Szervnél a 11., 12., 13. és 14. mérföldkövek keretében megvalósítani tervezett eredmények leírásának, az ezekhez a mérföldkövekhez tartozó műszaki-szakmai eredmények leírásának, a műszaki-szakmai eredményekhez kapcsolódó mérföldkövek sorszámának módosítása, illetve a konzorciumi partnereknél felmerült egyéb módosítási igények érdekében, s egyben felhatalmazza Elnökét a Támogatási szerződés-módosítás aláírására.

1. A Közgyűlés a TOP-5.1.1-15-FE1-2016-00001 azonosító számú projekt keretében az ENIGMA 2001 Kiadó és Médiaszolgáltató Kft-vel kötött Vállalkozási Szerződés 2. sz. módosítását megismerte, a határozat melléklete szerinti tartalommal jóváhagyja.
2. A Közgyűlés a TOP-5.1.1-15-FE1-2016-00001 azonosító számú projekt keretében az ANPAST Europroject Szolgáltató Kft.-vel kötött Vállalkozási Szerződés 1. számú módosítását megismerte, a határozat mellékletei szerinti tartalommal jóváhagyja.
3. A Közgyűlés felhatalmazza Elnökét a határozat valamennyi pontja tekintetében a szükséges intézkedések megtételére.

**Felelős:** Dr. Molnár Krisztián

Közgyűlés elnöke

**Határidő:** folyamatos

2. b) pont: 2019. június 30.

Székesfehérvár, 2019. május 30.

**Dr. Molnár Krisztián Dr. Kovács Zoltán**

a közgyűlés elnöke megyei jegyző